Philippus, Dei gratia Francorum rex. Universis, presentes litteras inspecturis, salutem. Noveritis nos audivisse inquisitionem quam dilectus et fidelis noster Adam Herons, de mandato nostro, fecit super venatione quam dilectus et fidelis noster P. Senon. archiepiscopus, se habere asserebat in foresta comitis Jovigniaci de Otha. Nos, vero, per inquisitionem predictam quam audivimus, sesinam predicte venationis ipsi archiepiscopo adjudicavimus cum canibus, retibus et arcuariis exercendam, salvo tamen per omnia jure proprietatis, Actum, Parisius, anno Domini Mº CCº XVIIº mense septembri.